แฟนบอกว่าประจำเดือนรอบที่แล้วมาวันที่ 25 เดือนที่แล้ว แล้วผมกับแฟนมีอะไรกันวันที่ 21 มีนาคม โดยผมไม่ได้ป้องกันแต่ก็ไม่ได้หลั่งใน ผมก็เลยกังวลเลยบอกแฟนว่าให้ซื้อยาคุมกินเสีย อยากทราบว่า แฟนผมจะมีโอกาสท้องมั้ยครับ
สวัสดีค่ะ การมีเพศสัมพันธ์กันโดยไม่ได้ป้องกันและทำการหลั่งนอกนั้น ยังมีโอกาสที่จะทำให้เกิดการตั้งครรภ์ได้ถึงประมาณ 4-20%กรณีนี้จึงมีข้อบ่งชี้การใช้ยาคุมฉุกเฉินค่ะ แนะนำการกินภายใน 72 ชั่วโมงหลังมีเพศสัมพันธ์ กินให้ครบและตรงเวลาตามข้างฉลากกำหนด ถ้ากินอย่างถูกต้อง ยาจะช่วยลดโอกาสตั้งครรภ์ลงไปได้ 80-90% หลังจากนี้ให้สังเกตรอบเดือนและสามารถซื้อชุดตรวจครรภ์ทางปัสสาวะมายืนยันอีกครั้งได้ประมาณ 1-2 สัปดาห์หลังจากนี้แนะนำว่าการมีเพศสัมพันธ์ในครั้งต่อๆไป ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน